CELEX: C2006/060/89
Language: sk
Date: 2006-03-11 00:00:00
Title: Vec T-10/06: Žaloba podaná  11. januára 2006  – Portela & Ca, S.A./ÚHVT

11.3.2006   
            
            
               SK
            
            
               Úradný vestník Európskej únie
            
            
               C 60/47
            
         Žaloba podaná 11. januára 2006 – Portela & Ca, S.A./ÚHVT
   (Vec T-10/06)
   (2006/C 60/89)
   Jazyk žaloby: portugalčina
   Účastníci konania
   
      Žalobca: Portela & Ca, S.A. (S. Mamede de Coronado, Portugalsko) (v zastúpení: João M. Pimenta, advokát)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Juan Torres Quadrado a Josep Gilbert Sanz
   Návrhy žalobcu
   Žalobca navrhuje, aby Súd prvého stupňa:
   
               —
            
            
               zrušiť rozhodnutie prvého odvolacieho senátu Úradu pre harmonizáciu vnútorného trhu (ÚHVT) zo 14. septembra 2004 vo veci R 897/2004-1 a umožniť zápis ochrannej známky Spoločenstva č. 1.400.183 pre tieto výrobky:
               
                           —
                        
                        
                           Trieda 5: Farmaceutické, veterinárne a hygienické prípravky, dietetické látky, prispôsobené na lekárske účely, fungicídy;
                        
                     
                           —
                        
                        
                           Trieda 42: Zdravotnícke služby, služby spojené s lekárenskými laboratóriami, so zdravotníckym výskumom a výskumom v laboratóriu;
                        
                     
         
               —
            
            
               zaviazať ÚHVT na náhradu trov konania.
            
         Žalobné dôvody a hlavné tvrdenia
   
      Prihlasovateľ ochrannej známky Spoločenstva: Portela & Ca, S.A.
   
      Prihlasovaná ochranná známka: obrazová ochranná známka Bial (žiadosť č. 1400183)
   
      Majiteľ ochrannej známky alebo označenia, ktoré je základom námietkového konania: Juan Torres Quadrado a Josep Gibert Sanz
   
      Ochranná známka alebo označenie, ktoré je základom námietkového konania: španielska ochranná známka Bial
   
      Rozhodnutie námietkového oddelenia: čiastočné vyhovenie návrhom namietateľa
   
      Rozhodnutie odvolacieho senátu: potvrdenie v celom rozsahu rozhodnutia námietkového oddelenia
   
      Dôvody žaloby: Žalobca tvrdí, že ÚHVT porušil článok 8 ods. 1 písm. b) nariadenia č. 40/94 nesprávnym výkladom tohto ustanovenia a napadnuté rozhodnutie je postihnuté vadou spočívajúcou v porušení podstatných formálnych náležitostí (ochranná známka nebola označená v správnej a náležitej forme v námietke; dôležité informácie týkajúce sa namietanej ochrannej zámky neboli poskytnuté žalobcovi v zákonnej lehote; rozhodnutie o trovách konania je nesprávne).